הטבח ביכיני

הטבח ביכיני הוא טבח שביצע ארגון הטרור חמאס בבוקר 7 באוקטובר 2023, שמחת תורה תשפ"ד, במושב יכיני הסמוך לצפון רצועת עזה, כחלק ממתקפת הפתע על ישראל. בטבח נרצחו כמה מתושבי המושב.

רקע

הטבח 
סביב השעה 7:40 בבוקר 7 באוקטובר 2023 פשטה חוליית מחבלים על המושב דרך שער צדדי בכניסה, משום שהשער הראשי היה נעול עקב החלטה קהילתית של היישוב המסורתי לסגור השערים בשבת.

בסמוך לשער נלחמו שוטרים בחלק מהמחבלים ובשלב מסוים אחד מהם נכנס לקיבוץ בשביל להלחם במי שחדרו. מאוחר יותר הצטרפו נוספים כשבתחילה לחמו אנשי כיתות הכוננות.

המחבלים רצחו ארבעה בני אדם, ובהמשך רצחו שלושה גברים נוספים, אחד מהם בביתו ואחד מהם בזמן שטייל עם כלבו. בנוסף נהרגה שוטרת מג"ב בחילופי אש בעת הסתערות על אחד המבנים. 

רבש"ץ המושב שהה בתאילנד באותה העת, וניהל את קרב הבלימה מולם דרך בית חב"ד מקומי, עד שהשיג טיסה לארץ. בסרטון שצולם ממצלמת אבטחה בשער המושב נראים המחבלים, מצוידים ברובי סער, פורקים מטנדר ופושטים על המושב. זמן קצר לאחר מכן נראה אחד מהם יורה לעבר שתי צעירות, שתפסו מחסה מאחורי רכב בשער הכניסה למושב.

אחד הנרצחים הוא יהונתן חג'בי, שאביו ניר חג'בי, מג"ד בחטיבת דניאל, הגיע לפקד על גדוד המילואים שלו עוד טרם הלווייתו, באומרו: "אמצא את הזמן להתאבל על הבן שלי – עכשיו צריך להילחם".

לאחר מכן המשיכו המחבלים ליישוב גבים. במושב יכיני היו 18 חברי כיתת כוננות, שלאף אחד מהם אין נשק אוטומטי, למעט הרבש"ץ, אלא רק אקדחים.

הערות שוליים 

יכיני
פיגועים שבהם נרצחו בני משפחה
רצח קטינים בישראל על רקע לאומני
חמאס: פיגועים
יכיני
ישראל: מיתות מצולמות
מתקפת הפתע על ישראל (2023)